VS000419
Datum: 1991-04-18T02:00:00.000+02:00
datum_sodbe_i_stopnje: 1996-06-06T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe glave in možganov in njihove posledice - poškodbe okolčja in stegnenice in njihove posledice
fischer: hudi primeri
odskodnina: 4800000 SIT
opombe: II Ips 322/97. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 40 do 45 let

Škodni dogodek

Prometna nesreča - kot pešca ga je podrl avtomobil.

Poškodba

Zlom leve kolčnice z izpahom, udarnino na glavi, razpočno rano na hrbtišču leve roke in pretres možganov.

Telesne bolečine

1600000 SIT Hude bolečine skupaj 12 dni, neprestane zmerne (srednje stopnje) bolečine 38 dni, nato neprestane lahke bolečine v levi nogi 146 dni. Občasne lahke fizične bolečine v predelu levega kolka pri obremenitvah in ob spremembah vremena.

#### Hospitalizacija

29 dni na travmatološki kliniki (od tega je 20 dni strogo ležal, 6 dni pa je bila leva noga pod nategom na opornici), skupno je hospitalizacija trajala 50 dni. Bil je operiran v regionalni anesteziji v spinalnem bloku.

#### Rehabilitacija

V zdravilišču pa 21 dni,

#### Nevšečnosti med zdravljenjem

2x je prejel transfuzijo krvi. Po operaciji se je razvila robna nekroza, ki se je celila 41 dni in je zahtevala vsakodnevno previjanje rane.

Strah

500000 SIT Hud primarni strah ob prometni nesreči 1 dan, strah za izid zdravljenja 195 dni, kasneje, ko je minilo nekaj časa od nesreče se je začel strah manifestirati v obliki nespečnosti in morastih sanj.

## Zmanjšanje življenjske aktivnosti

2500000 SIT Trajna psihična in umska prizadetost, prizadet in oviran je v vsakodnevnem življenju, ni več sposoben opravljati ne le svojega dosedanjega dela, temveč vsakega pridobitnega dela, oviran je pri opravljanju vsakodnevnih opravil, ima vrtoglavico, prizadet spomin, tudi sicer je prikrajšan v svojih življenjskih aktivnostih.

## Skaženost

200000 SIT Poleti ko je v kopalkah, se vidijo brazgotine in se opazi tudi, da je levi kolk deformiran in izbočen.

---

ZOR člen 200, 203